BESEDILO, KI GA PREDLAGA KOMISIJA SPREMEMBA

Sprememba 26

Predlog direktive – akt o spremembi Uvodna izjava 9 a (novo)

(9a) V skladu s sklepi Sveta za ekonomske in finančne zadeve (ECOFIN) iz maja 1999 in novembra 2000 je bila prvotna možnost, in sicer da se izključi vse inovativne finančne produkte iz področja uporabe Direktive 2003/48/ES, utemeljena z izrecno izjavo, da je treba to vprašanje ob prvi reviziji te direktive ponovno preučiti in oblikovati opredelitev, ki bo zajemala vse vrednostne papirje, enakovredne dolžniškimterjatvam, da se tako zagotovi učinkovitost direktive v spremenljivem okolju in prepreči izkrivljeno delovanje trga. Zato je smiselno vključiti vse inovativne finančne produkte v področje uporabe direktive. V skladu s tem bi morala opredelitev plačila obresti obsegati vsak prihodek iz naslova vlaganja kapitala, pri katerem je donos vnaprej določen, vrednost donosa na podlagi transakcije pa je podobna kateremu koli dohodku od obresti. Da bi zagotovili skladno razlago te določbe v vseh državah članicah, bi bilo treba določbo dopolniti s seznamom zadevnih finančnih produktov. Komisija bi morala ta seznam sprejeti v skladu s Sklepom Sveta 1999/468/ES z 28. junija 1999 o določitvi postopkov za uresničevanje Komisiji (1) podeljenih izvedbenih pooblastil.

Sprememba 1

Predlog direktive – akt o spremembi Uvodna izjava 10 a (novo)

(10a) Skupnost bi morala spodbujati k splošnemu davčnemu upravljanju v skladu s sklepi Sveta z dne 23. oktobra 2006, s katerimi se je povabilo Komisijo, naj preuči možnost pogajanj o posebnih sporazumih s HongKongom, Macaom in Singapurjem glede obdavčenja prihrankov, z namenom sklenitve mednarodnih sporazumov o uporabi ukrepov, enakovrednih ukrepom, ki jih uporabljajo države članice EU v skladu z Direktivo 2003/48/ES.

Sprememba 2

Predlog direktive – akt o spremembi Uvodna izjava 12 a (novo)

(12a) V sklepih Sveta z dne 21. januarja 2003 je bilo ugotovljeno, da Združene države Amerike uporabljajo ukrepe, ki so enakovrednim ukrepom v Direktivi 2003/48/ES. Kljub temu je smiselno, da se v Prilogo I Direktive 2003/48/ES vključi določene pravne oblike in ureditve ter s tem zagotovi učinkovito obdavčenje.

Sprememba 3

Predlog direktive – akt o spremembi Uvodna izjava 13 a (novo)

(13a) Komisija bi morala pri pregledu izvajanja Direktive 2003/48/ES posebno pozornost nameniti določenim dohodkom iz kapitala, kot so dohodki od proizvodov življenjskega zavarovanja, rent, poslov zamenjave in nekaterih pokojnin, ki še niso zajeti v navedeni direktivi.

Sprememba 4

Predlog direktive – akt o spremembi Člen 1 – točka -1 (novo) Direktiva 2003/48/ES Uvodna izjava 8

(-1) Uvodna izjava 8 se nadomesti z naslednjim: „(8) Ta direktiva ima dva namena, na eni strani zagotoviti učinkovito obdavčevanje dohodka od prihrankov v obliki plačil obresti, plačanih v eni državi članici upravičenim lastnikom, ki so posamezniki in za davčne namene rezidenti druge države članice, v skladu z zakonodajo slednje države članice, in na drugi strani zagotoviti minimalno stopnjo učinkovitega obdavčevanja prihrankov v obliki plačil obresti, ki se v državi članici plačajo upravičenim lastnikom, ki so posamezniki in za davčne namene rezidenti druge države članice.“

Sprememba 5

Predlog direktive – akt o spremembi Člen 1 – točka -1 a (novo) Direktiva 2003/48/ES Uvodna izjava 19

(-1a) Uvodna izjava 19 se nadomesti z naslednjim: „(19) Države članice, ki izvajajo davčni odtegljaj, bi morale prenesti večji del prihodkov od omenjenega davčnega odtegljaja državi članici, katere rezident je upravičeni lastnik obresti. Del prihodkov, ki jih zadevne države članice lahko zadržijo, bi moral biti sorazmeren z upravnimi stroški, ki nastanejo z upravljanjem sistema delitve prihodkov, pri čemer je treba upoštevati stroške, ki bi nastali z izmenjavo informacij.“

Sprememba 6

Predlog direktive – akt o spremembi Člen 1 – točka -1 b (novo) Direktiva 2003/48/ES Uvodna izjava 24 a (novo)

(-1b) Doda se naslednja uvodna izjava: „(24a) Dokler Hongkong, Singapur in druge države iz Priloge I ne izvajajo ukrepov, ki so enaki ali enakovredni ukrepom iz te direktive, lahko beg kapitala v te države in ozemlja ogrozi dosego ciljev te direktive. Zato mora Skupnost ustrezno ukrepati, da bi dosegla sprejem sporazumov s temi državami in ozemlji, v skladu s kateri naj bi izvajale ukrepe.“

Sprememba 7

Predlog direktive – akt o spremembi Člen 1 – točka -1 c (novo) Direktiva 2003/48/ES Člen 1 – odstavek 1

(-1c) Člen 1(1) se nadomesti z naslednjim: „1. Cilja te direktive sta: — zagotoviti učinkovito obdavčevanje dohodka od prihrankov v obliki plačil obresti, plačanih v eni državi članici upravičenim lastnikom, ki so posamezniki in za davčne namene rezidenti druge države članice, v skladu z zakonodajo slednje države članice; — zagotoviti minimalno stopnjo učinkovitega obdavčevanja prihrankov v obliki plačil obresti, ki se v državi članici plačajo upravičenim lastnikom, ki so posamezniki in za davčne namene rezidenti druge države članice.“

Sprememba 8

Predlog direktive – akt o spremembi Člen 1 – točka 1 Direktiva 2003/48/ES Člen 1 – odstavek 2

2. Države članice sprejmejo vse potrebne ukrepe, da plačilni zastopniki, ustanovljeni na njihovem ozemlju, opravljajo vse naloge, potrebne za izvajanje te direktive, ne glede na kraj ustanovitve dolžnika iz dolžniške terjatve ali izdajatelja vrednostnega papirja, ki prinaša obresti. 2. Države članice sprejmejo vse potrebne ukrepe, da nosilci gospodarskih dejavnosti in plačilni zastopniki, ustanovljeni na njihovem ozemlju, opravljajo vse naloge, potrebne za izvajanje te direktive, ne glede na kraj ustanovitve dolžnika iz dolžniške terjatve ali izdajatelja vrednostnega papirja, ki prinaša obresti.

Sprememba 9

Predlog direktive – akt o spremembi Člen 1 – točka 2 – točka a – podtočka i Direktiva 2003/48/ES Člen 2 – odstavek 1 – uvodni del

V tej direktivi in brez poseganja v člen 4(2) ‚upravičeni lastnik‘ pomeni vsakega posameznika, ki prejme plačilo obresti, ali posameznika, za katerega se zagotovi plačilo obresti, razen če predloži dokazilo, da obresti ni prejel v lastno korist ali da niso bile zagotovljene v njegovo korist, kar pomeni, da: V tej direktivi in brez poseganja v člen 4(2) „upravičeni lastnik“ pomeni vsakega posameznika, ki prejme ali naj bi prejel plačilo obresti, ali posameznika, za katerega se zagotovi ali bi moralo biti zagotovljeno plačilo obresti, razen če predloži dokazilo, da obresti ni prejel v lastno korist ali da niso bile zagotovljene v njegovo korist, kar pomeni, da:

Sprememba 10

Predlog direktive – akt o spremembi Člen 1 – točka 3 Direktiva 2003/48/ES Člen 3 – odstavek 2 – pododstavek 1 – točka b

(b) pri pogodbenih razmerjih, ki so bila sklenjena, ali pri transakcijah, ki so bile opravljene brez pogodbenega razmerja, na dan 1. januarja 2004 ali po njem, plačilni zastopnik ugotavlja identiteto upravičenega lastnika, ki jo sestavljajo njegovo ime, naslov, datum in kraj rojstva, ter če ima upravičeni lastnik naslov v državi članici ali drugače dokaže, da je rezident za davčne namene v državi članici s seznama v Prilogi II, davčno identifikacijsko številko ali ustrezno številko, ki mu jo je dodelila država članica, katere rezident je za davčne namene. (b) pri pogodbenih razmerjih, ki so bila sklenjena, ali pri transakcijah, ki so bile opravljene brez pogodbenega razmerja, na dan 1. januarja 2004 ali po njem, plačilni zastopnik ugotavlja identiteto upravičenega lastnika, ki jo sestavljajo njegovo ime, naslov, datum in kraj rojstva, ter če ima upravičeni lastnik naslov v državi članici ali drugače dokaže, da je rezident za davčne namene v državi članici s seznama v Prilogi II, davčno identifikacijsko številko ali ustrezno številko, ki mu jo je dodelila država članica, katere rezident je za davčne namene , če se ta številka ali njen ustreznik nahaja v dokumentaciji, predloženi za identifikacijo.

Sprememba 11

Predlog direktive – akt o spremembi Člen 1 – točka 3 Direktiva 2003/48/ES Člen 3 – odstavek 2 – pododstavek 2

Podatki iz točke (b) prvega pododstavka se ugotavljajo na podlagi potnega lista ali uradne osebne izkaznice ali drugega uradnega dokumenta, navedenega v Prilogi II, ki ga predloži upravičeni lastnik. Podatki, ki jih ni v potnem listu ali na uradni osebni izkaznici ali v uradnem dokumentu, se ugotavljajo na podlagi katerega koli drugega dokazila o identiteti, ki ga predloži upravičeni lastnik in izda organ države, v kateri ima naslov ali za katero drugače dokaže, da je njen rezident za davčne namene. Podatki iz točke (b) prvega pododstavka se ugotavljajo na podlagi potnega lista ali uradne osebne izkaznice ali drugega uradnega dokumenta, navedenega v Prilogi II, ki ga predloži upravičeni lastnik. Podatki, ki jih ni v potnem listu ali na uradni osebni izkaznici ali v katerem koli drugem uradnem dokumentu, se ugotavljajo na podlagi katerega koli drugega dokazila o identiteti, ki ga predloži upravičeni lastnik in izda organ države, v kateri ima naslov ali za katero drugače dokaže, da je njen rezident za davčne namene.

Sprememba 12

Predlog direktive – akt o spremembi Člen 1 – točka 3 Direktiva 2003/48/ES Člen 4 – odstavek 2 – pododstavek 2

V prvem pododstavku se za sedež dejanske uprave pravne organizacije šteje država, v kateri ima stalni naslov oseba, ki je primarna nosilka pravnega naslova in primarno upravlja premoženje in dohodek organizacije. V prvem pododstavku se za sedež dejanske uprave pravne organizacije šteje država, v kateri ima stalni naslov oseba, ki je primarna nosilka pravnega naslova in primarno upravlja premoženje ali dohodek organizacije.

Sprememba 13

Predlog direktive – akt o spremembi Člen 1 – točka 3 Direktiva 2003/48/ES Člen 4 – odstavek 2 – pododstavek 7

Nosilec gospodarske dejavnosti, ki plača ali zagotovi plačilo obresti pravnemu subjektu ali organizaciji s seznama v Prilogi III, sporoči naziv in sedež dejanske uprave pravnega subjekta ali v primeru pravne organizacije naziv in stalni naslov osebe, ki je primarna nosilka pravnega naslova in primarno upravlja premoženje in dohodek pravne organizacije, ter skupni znesek obresti, plačanih ali zagotovljenih pravnemu subjektu ali organizaciji, pristojnemu organu države članice, v kateri je ustanovljen. Če je sedež dejanske uprave pravnega subjekta ali organizacije v drugi državi članici, pristojni organ pošlje te informacije pristojnemu organu te druge države članice. Nosilec gospodarske dejavnosti, ki plača ali zagotovi plačilo obresti pravnemu subjektu ali organizaciji s seznama v Prilogi III, sporoči naziv in sedež dejanske uprave pravnega subjekta ali v primeru pravne organizacije naziv in stalni naslov osebe, ki je primarna nosilka pravnega naslova in primarno upravlja premoženje ali dohodek pravne organizacije, ter skupni znesek obresti, plačanih ali zagotovljenih pravnemu subjektu ali organizaciji, pristojnemu organu države članice, v kateri je ustanovljen. Če je sedež dejanske uprave pravnega subjekta ali organizacije v drugi državi članici, pristojni organ pošlje te informacije pristojnemu organu te druge države članice.

Sprememba 14

Predlog direktive – akt o spremembi Člen 1 – točka 3 Direktiva 2003/48/ES Člen 4 – odstavek 3

„3. Pravni subjekti in organizacije iz odstavka 2, katerih sredstev ali dohodka v trenutku prejema plačila obresti ni mogoče pripisati nobenemu upravičenemu lastniku, imajo možnost, da se za namene te direktive obravnavajo kot kolektivni naložbeni podjem ali drug kolektivni naložbeni sklad ali shema iz odstavka 2(a). To možnost lahko pravni subjekt ali organizacija izkoristi tako, da ji država članica, v kateri ima sedež dejanske uprave, izda potrdilo. Pravni subjekt ali organizacija potrdilo predloži nosilcu gospodarske dejavnosti, ki je plačal ali zagotovil plačilo obresti. Države članice določijo podrobna pravila glede te možnosti za pravne subjekte in organizacije, ki imajo sedež dejanske uprave na njihovem ozemlju, in zagotovijo, da pravni subjekt ali organizacija, ki je izkoristila to možnost, deluje kot plačilni zastopnik na podlagi odstavka 1 do skupnega zneska prejetih plačil obresti vsakič, ko se lahko upravičenemu lastniku takoj pripišejo njegova sredstva ali dohodek.“ črtano

Sprememba 27

Predlog direktive – akt o spremembi Člen 1 – točka 4 Direktiva 2003/48/ES Člen 6 – odstavek - 1 (novo)

-1. Brez poseganja v določbe v naslednjih odstavkih tega člena je splošno načelo v tej direktivi, da plačilo obresti pomeni vsak prihodek iz naslova vložka kapitala, če je donos vnaprej določen in je vrednost donosa na podlagi transakcije podobna kateremu koli dohodku od obresti. Da bi zagotovili skladno razlago te določbe v vseh državah članicah, je treba določbo dopolniti s seznamom zadevnih finančnih produktov. Komisija sprejme ta seznam do … [datum je opredeljen v členu 2(1) Direktive Sveta 2009/…/ES o spremembi Direktive 2003/48/ES o obdavčevanju dohodka od prihrankov v obliki plačil obresti] v skladu z regulativnim postopkom iz člena 18b(2) te direktive.

Sprememba 15

Predlog direktive – akt o spremembi Člen 1 – točka 4 Direktiva 2003/48/ES Člen 6 – odstavek 1 – točka c – podtočka ii

(ii) pravni subjekti ali organizacije, ki so izkoristile možnost iz člena 4(3); črtano

Sprememba 16

Predlog direktive – akt o spremembi Člen 1 – točka 4 Direktiva 2003/48/ES Člen 6 – odstavek 1 – točka d – podtočka ii

(ii) pravni subjekti ali organizacije, ki so izkoristile možnost iz člena 4(3); črtano

Sprememba 35

Predlog direktive – akt o spremembi Člen 1 – točka 4 Direktiva 2003/48/ES Člen 6 – odstavek 1 – točka (e)

(e) prejemki iz pogodb življenjskega zavarovanja, ki zagotavljajo kritje biometričnih tveganj, ki med veljavnostjo pogodbe znaša povprečno manj kot 5 % zavarovanega kapitala in je njihova učinkovitost v celoti vezana na vrste obresti ali dohodka iz točk (a), (aa), (b), (c) in (d); za ta namen se vsaka razlika med zneski, izplačanimi na podlagi pogodbe o življenjskem zavarovanju, in vsoto vseh plačil zavarovalnici na podlagi iste pogodbe o življenjskem zavarovanju šteje za prejemke iz pogodb življenjskega zavarovanja. (e) v primeru pogodb o zavarovanju: (i) razlika med zavarovalnino in zneskom plačanih prispevkov v primeru odkupa pogodbe pri na kapital vezanih pokojninskih zavarovanjih, če se ne izvede dosmrtno plačilo pokojnine; (ii) prejemki iz pogodb življenjskega zavarovanja, ki zagotavljajo kritje biometričnih tveganj, ki med veljavnostjo pogodbe znaša povprečno manj kot 10 % prvotnega zavarovanega kapitala in je njihova učinkovitost vezana na vrste obresti ali je njihova učinkovitost izražena v enotah ali neposredno vezana na njih in je več kot 40 % temeljnih sredstev vloženih v dohodek iz točk (a), (aa), (b), (c) in (d); Kadar plačilni zastopnik za pogodbo o zavarovanju, vezano na enoto, nima informacij o odstotku temeljnih sredstev, ki so bila naložena v dolžniške terjatve ali ustrezne vrednostne papirje, se šteje, da ta odstotek presega 40 %. Za ta namen se vsaka razlika med zneski, izplačanimi na podlagi pogodbe o življenjskem zavarovanju, in vsoto vseh plačil zavarovalnici na podlagi iste pogodbe o življenjskem zavarovanju šteje za prejemke iz pogodb življenjskega zavarovanja. Kadar podpisnik pogodbe, zavarovanec in upravičenec niso identični, se šteje, da je kritje biometričnih tveganj nižje od 10 %.

Sprememba 36

Predlog direktive – akt o spremembi Člen 1 – točka 4 Direktiva 2003/48/ES Člen 6 – odstavek 1 – točka e a (novo)

(ea) dohodek iz strukturiranih produktov. Strukturirani produkti so dolžniški vrednosti papirji, za katere je višina obveznosti povračila odvisna od razvoja dogovorjene vsakovrstne osnovne vrednosti. Kot dohodek se šteje tudi razlika med plačilom za pridobitev in prejemki od prodaje, odkupa ali povračila strukturiranega produkta;

Sprememba 37

Predlog direktive – akt o spremembi Člen 1 – točka 4 Direktiva 2003/48/ES Člen 6 – odstavek 1 – točka e b (novo)

(eb) dividende, ki jih za upravičenega lastnika prejme kreditna ali finančna institucija.

Sprememba 18

Predlog direktive – akt o spremembi Člen 1 – točka 4 Direktiva 2003/48/ES Člen 6 – odstavek 9

9. Dohodek iz odstavka 1(aa) se za plačilo obresti šteje samo v obsegu, v katerem so bili vrednostni papirji, iz katerih izvira, prvič izdani 1. decembra 2008 ali pozneje . 9. Dohodek iz odstavka 1(aa) se za plačilo obresti šteje samo v obsegu, v katerem so bili vrednostni papirji, iz katerih izvira, prvič izdani šest mesecev od datuma objave te direktive ali pozneje .

Sprememba 19

Predlog direktive – akt o spremembi Člen 1 – točka 4 Direktiva 2003/48/ES Člen 6 – odstavek 10

10. Prejemki iz pogodb o življenjskem zavarovanju se za plačilo obresti na podlagi odstavka 1(e) štejejo samo v obsegu, v katerem so bile pogodbe o življenjskem zavarovanju, iz katerih izvirajo, prvič sklenjene 1. decembra 2008 ali pozneje . 10. Prejemki iz pogodb o življenjskem zavarovanju se za plačilo obresti na podlagi odstavka 1(e) štejejo samo v obsegu, v katerem so bile pogodbe o življenjskem zavarovanju, iz katerih izvirajo, prvič sklenjene šest mesecev od datuma objave te direktive ali pozneje.

Sprememba 20

Predlog direktive – akt o spremembi Člen 1 – točka 5 a (novo) Direktiva 2003/48/ES Člen 10 – odstavek 2

(5a) Člen 10(2) se nadomesti z naslednjim: „Prehodno obdobje se konča najpozneje 1. julija 2014 ali ob koncu prvega polnega proračunskega leta po kasnejšem izmed naslednjih datumov, če je to pred 1. julijem 2014: — datum začetka veljavnosti zadnjega sporazuma med Evropsko skupnostjo na podlagi soglasne odločitve Sveta in Švicarsko konfederacijo, Kneževino Lihtenštajn, Republiko San Marino, Kneževino Monako in Kneževino Andoro, ki določa izmenjavo podatkov na zahtevo, kot je opredeljena v Vzorčnem sporazumu OECD o izmenjavi podatkov v davčnih zadevah z dne 18. aprila 2002 (v nadaljnjem besedilu: ‚Vzorčni sporazum OECD‘), v zvezis plačili obresti, kot so opredeljene v tej direktivi, ki jih plačilni zastopniki, ustanovljeni na zadevnih ozemljih, izvršijo upravičenim lastnikom, ki so rezidenti na ozemlju, na katerega se nanaša direktiva, skupaj s hkratno uvedbo davčnega odtegljaja od takšnih plačil po določenih stopnjah za ustrezna obdobja iz člena 11(1) v teh državah, — datum, na katerega Svet soglasno sklene, da so Združene države Amerike zavezane k izmenjavi podatkov na zahtevo, kot je opredeljena v Vzorčnem sporazumu OECD, o plačilih obresti, kot so opredeljene v tej direktivi, ki jih plačilni zastopniki, ustanovljeni na njihovem ozemlju, izvršijo upravičenim lastnikom, ki so rezidenti na ozemlju, na katerega se nanaša direktiva. — datum, na katerega Svet soglasno sklene, da so Hongkong, Singapur in druge države in ozemlja iz Priloge I zavezane k izmenjavi podatkov na zahtevo, kot je opredeljena v Vzorčnem sporazumu OECD, o plačilih obresti, kot so opredeljene v tej direktivi, ki jih plačilni zastopniki, ustanovljeni na njihovem ozemlju, izvršijo upravičenim lastnikom, ki so rezidenti na ozemlju, na katerega se nanaša direktiva.“

Sprememba 21

Predlog direktive – akt o spremembi Člen 1 – točka 6 a (novo) Direktiva 2003/48/ES Člen 12 – odstavka 1 in 2

(6a) Člen 12(1) in (2) se nadomesti z naslednjim: „1. Države članice, ki pobirajo davčni odtegljaj v skladu s členom 11(1), obdržijo 10 % prihodkov in ostalih 90 % prihodkov prenesejo državi članici, katere rezident je upravičeni lastnik obresti. 2. Države članice, ki pobirajo davčni odtegljaj v skladu s členom 11(5), obdržijo 10% prihodkov in ostalih 90% prenesejo ostalim državam članicam, sorazmerno s prenosi, izvedenimi v skladu z odstavkom 1 tega člena.“

Sprememba 22

Predlog direktive – akt o spremembi Člen 1 – točka 10 Direktiva 2003/48/ES Člen 18

(10) Prvi stavek člena 18 se nadomesti z naslednjim besedilom: „Komisija o izvajanju te direktive na podlagi statističnih podatkov iz Priloge V, ki jih države članice pošljejo Komisiji, poroča Svetu vsaka tri leta.“ (10) Člen 18 se nadomesti z naslednjim: „Člen 18 Pregled 1. Komisija do 31. decembra 2010 predloži primerjalno študijo med sistemom izmenjave informacij in sistemom davčnega odtegljaja, pri čemer analizira prednosti in slabosti obeh sistemov, z namenom ovrednotenja učinkovitega preprečevanja davčnih goljufij in utaj. Primerjalna študija bi morala zlasti upoštevati vidike preglednosti, spoštovanje davčne suverenosti držav članic, davčno pravičnost in upravno obremenitev, ki je povezana s katerim koli od obeh sistemov. 2. Komisija o izvajanju te direktive na podlagi statističnih podatkov iz Priloge V, ki jih države članice pošljejo Komisiji, poroča Svetu in Evropskemu parlamentu vsaka tri leta. Komisija na podlagi poročil in študije iz odstavka 1 in zlasti v zvezi s koncem prehodnega obdobja iz člena 10(2) po potrebi predlaga Svetu spremembe direktive, ki se izkažejo kot potrebne za zagotovitev učinkovitega obdavčevanja dohodka od prihrankov ter za odpravo nezaželenega izkrivljanja konkurence. 3. Komisija v zvezi s študijo in poročili iz odstavkov 1 in 2 obravnava predvsem možnost razširitve področja uporabe te direktive na vse vire dohodkov, vključno z dividendami in kapitalskim dobičkom, ter na izplačila vsem pravnim osebam.“

Sprememba 23

Predlog direktive – akt o spremembi Člen 1 – točka 11 Direktiva 2003/48/ES Člen 18 b – odstavek 3 a (novo)